देश में आर्थिक स्थिति गर्त में जा रही है: Ashok Gehlot
जयपुर। मुख्यमंत्री अशोक गहलोत ने आज राष्ट्रीय राजधानी दिल्ली में भारतीय जनता पार्टी और केन्द्र सरकार पर जमकर निशाना साधा है। इस दौरान अशोक गहलोत ने कहा कि धर्म के नाम पर देश बन सकते हैं, पर देश एक व अखंड रहेगा ये कोई गारंटी नहीं है हमने अपने पड़ोस में देखा है।
धर्म के नाम पर जो ये भडक़ा रहे हैं लोगों को आप सोचिए इनकी सोच क्या है.. क्या धर्म के नाम पर, हिंदू धर्म के नाम पर ये हिंदू राष्ट्र बनाकर इस देश को एक व अखंड रखेंगे? रख पाएंगे? जो आप देख रहे हो धर्म के नाम पर जो हालात बन गए हैं देश के अंदर, तो वो एक भावना आ गई कब तक रहेगी वो? महंगाई भयंकर है,बेरोजगारी को लेकर हाहाकार मचा हुआ है देश में, आर्थिक स्थिति गर्त में जा रही है, पता नहीं किस दिशा में हम जाएंगे, आने वाले वक्त में क्या फ्यूचर है देश के नौजवानों का।
कहते हैं कांग्रेस मुक्त भारत बना देंगे, आप क्या कांग्रेस मुक्त भारत बनाओगे.... इनकी 7 पीढिय़ां आ जाएंगी तो भी कांग्रेस मुक्त भारत नहीं बनेगा, ये कांग्रेस और देश की जो भावना है वो एक सी है, ठीक है सत्ता में आए-नहीं आए वो अलग बात है उसके कई कारण होते हैं।